joelniklaus/EU_Wikipedias huggingface dataset:
Janne Mikkonen

Janne Mikkonen (s. 2. helmikuuta 1988), tunnettu käyttäjänimellään Savjz, on suomalainen striimaaja ja entinen kilpapelaaja. Hän pelaa ammatikseen lukuisia eri videopelejä ja jakaa pelikuvaa Twitch- ja YouTube-palveluissa. Hän on yksi tunnetuimpia suomalaisia videopeliammattilaisia kansainvälisesti.

Videopeliura 
Mikkonen nousi tunnetuksi Hearthstone-keräilykorttipelin kautta. Hän oli pelin ensimmäisiä ammattipelaajia ja oli yksi eniten rahaa pelillä ansainneista pelaajista. Kilpailu-uransa aikana hän oli maailman kolmen parhaan Hearthstone-pelaajan joukossa. Mikkonen kuitenkin koki kilpailullisen pelaamisen liian stressaavaksi ja taloudellisesti kannattamattomaksi, joten vaihtoi kokopäiväisesti suoratoistamiseen.  

Loppuvuonna 2018 Mikkonen lopetti Hearthstonen pelaamisen. Syyksi hän kertoi, että peli oli jäänyt liian tylsäksi ja muuttumattomaksi. Hän kokeili YouTube-kanavallaan muun muassa MTG Arena- ja Artifact -videopelejä, ennen kuin tammikuussa 2019 alkoi pelaamaan Dota 2 -videopelin uutta Auto Chess -pelimuotoa sekä myöhemmin sen seuraajaksi kehitettyä Dota Underlords -peliä. Myöhemmin hän on palannut pelaamaan myös Hearthstonen Battlegrounds-pelimuotoa.
Suosiostaan huolimatta Mikkosta ei ole hyväksytty Hearthstonen kehittäjän Blizzardin turnauksiin kilpailemaan eikä hän ole saanut osallistua Blizzardin promootioihin.

Mikkosen suoratoistoja katsoo päivittäin kymmeniä tuhansia ihmisiä, ja hänellä on yli 500 000 seuraajaa suoratoistopalvelu Twitchissä. Lisäksi hänen YouTube-kanavallaan on yli 200 000 tilaajaa ja videoillaan yli 100 miljoonaa näyttökertaa. 

Mikkonen on aiemmin urallaan pelannut kilpailullisesti mutta ei ammatikseen muun muassa Counter Strikea, League of Legendsiä ja World of Warcraftia.

Henkilökohtainen elämä 
Mikkonen on lähtöisin Seinäjoelta. Hän asui pitkään Järvenpäässä, mutta muutti Orangen piirikuntaan, Kaliforniaan, Yhdysvaltoihin vuonna 2017 mentyään naimisiin vaimonsa Christina Mikkosen (o.s. Sims) kanssa. Christina Mikkonen eli Zeriyah työskenteli Hearthstone-pelin Community Managerina vuoden 2019 alkupuolelle asti.
Christina Mikkonen rikkoi välinsä entisen työnantajansa kanssa, kun Blizzard puolen vuoden päästä irtosanomisista ilmoitti palkkaavansa lisää väkeä.
Syksyllä 2021 Mikkoset muuttivat Las Vegasiin Nevadaan.

Suomen elektronisen urheilun liitto SEUL palkitsi Mikkosen vuoden pelaajana 2014.

Lähteet 

Vuonna 1988 syntyneet
Suomalaiset elektronisen urheilun ammattilaiset

Suomalaiset tubettajat
Striimaajat
Elävät henkilöt
Mustat sydämet (kirja)

Mustat sydämet, Crime Time 2014, on Seppo Jokisen kirjoittama jännitysromaani.

Jännitysromaanit
 Seppo Jokisen teokset
Suomen Biathlon

Suomen Biathlon Oy (tunnetaan myös nimellä Biathlon Target System Kurvinen) on suomalainen ampumahiihdon taululaitteistoja ja ampumaratavarusteita valmistava yritys. Sen valmistamat, painovoimaan perustuvat, taululaitteistot mullistivat 1980-luvulla ampumahiihdon helppokäyttöisyydellään ja toimintavarmuudellaan. Aiemmin ampumahiihdossa oli ammuttu pahvisiin tai lasisiin tauluihin. Nämä niin kutsutut Kurvisen taulut ovat toiset kahdesta Kansainvälisen ampumahiihtoliiton (IBU) nykyään hyväksymistä taululaitteistoista. Toiset hyväksytyt taululaitteet ovat saksalaiset, elektroniset HoRan taulut. Kurvisen taulut saavat nimensä kehittäjänsä, Ilmo Kurvisen, mukaan.

Tuotteet 
Suomen Biathlon Oy valmistaa varsinaisten taululaitteistojen lisäksi myös muita ampumaratavarusteita, kuten katoksia, kylttejä, ampumapaikkamattoja, tuuliviirejä, paperisia kohdistustauluja jne. Myös para-ampumahiihdon Eko-Aims-taululaitteistot kuuluvat yrityksen tuotteisiin. Samaan tekniikkaan perustuvia optisia Kurvisen taululaitteita käytettiin Lontoon olympialaisten nykyaikaisessa viisiottelussa. Itse varsinainen taululaitteisto perustuu painovoimaan. Taulu kaatuu taaksepäin luodin osuessa vähintään puoliksi tauluun.
Samalla valkoinen taulu nousee kaatuvan taulun paikalle laitteiston etupuolelta. Tietokone tunnistaa osumat sekä laitteistoon osuneet ohilaukaukset ja kirjaa ne tulospalveluun. Taululaitteistot ovat kauko-ohjattavia.

Kurvisen tauluja on viety yli kolmeenkymmeneen maahan. Niitä käytetään pääasiassa pohjoismaissa, Venäjällä, Kauko-Aasiassa ja Pohjois-Amerikassa. Keski-Euroopassa sen sijaan käytetään lähinnä HoRa:n tauluja.

Suomen Biathlon Oy valmistaa tuotteensa omalla konepajallaan Liperin Ylämyllyllä. Samalla konepajalla valmistetaan myös mm. Abloyn tuotteita.

Lähteet 
Suomen Biathlon Oy:n kotisivut
Yle: Ampumahiihtäjät tähtäävät Kurvisen tauluihin (10.2.2012)

Suomalaiset yritykset
Ampumahiihto
Emilia (suomalainen laulaja)

Emilia (oikealta nimeltä Anne Middendorp, o.s. Luoto) on suomalainen laulaja. Hän julkaisi Kerberoksen levymerkillä ensimmäisen ja ainoaksi jääneensä studioalbuminsa Emilia vuonna 1982. Sen kappaleista kuusi oli hänen itsensä italiasta kääntämiään. Edellisenä vuonna hän julkaisi singlen ”Satan in Love”, joka oli suomalainen coverversio italialaisen La Bellinin vuonna 1978 julkaistusta kappaleesta. 

Emilia oli laulamassa discotanssin MM-kisojen karsinnoissa ja Suosikki-lehden Miss Farkku Suomi -kiertueilla. Keikkoja oli paljon myös oman bändin kanssa. Hän keikkaili oman yhtyeensä kanssa ja oli mukana Kirkan kiertueella.

Emilia esiintyi televisiossa Iltatähti-ohjelmassa ja pyrki myös Syksyn sävel -kisaan. Vuonna 1984 hän julkaisi vielä Polarvox-levymerkillä Päin tähtiä kiidän / Heitetään huomiseen huolet -singlen. 

Vuonna 1975 laulajan perustama yhtye Duo Anne Luoto osallistui Uudenmaan läänin taidetapahtumaan.

Emilian isä oli muusikko. Emilia osallistui nuorena Miss Maja -kisan Suomen karsintaan. Hän asuu nykyään Espanjassa ja puhuu ruotsia, englantia, italiaa, espanjaa ja hollantia. Hän on työskennellyt kalligrafina muun muassa Hollannin kuningatar Beatrixille.

Diskografia 
 ”Satan in Love” (1981, single)
 
 ”Päin tähtiä kiidän” / ”Heitetään huomiseen huolet” (1984, single)

Lähteet 

Suomalaiset poplaulajat
Suomalaiset rocklaulajat
Suomalaiset elektronisen musiikin artistit
Syntymävuosi puuttuu
Elävät henkilöt
Hei (albumi)

Hei on norjalaisten kaksosten Marcuksen & Martinuksen ensimmäisen studioalbumi vuodelta 2015. Siitä on julkaistu myös erikoisversio Hei – Fan-Spesial. Albumi sisältää muun muassa hitit ”Eletkrisk”, ”Plystre på deg” ja ”Slalom” sekä poikien Melodi Grand Prix Junior -voittokappaleen ”To dråper vann”.

Kappaleet 

 ”Plystre på deg”
 ”Blikkstille”
 ”Hei”
 ”Slalom”
 ”Ekko”
 ”Gæærn”
 ”Leah”
 ”Du”
 ”Smil”
 ”To dråper vann”

Fan-Spesial 

 ”Elektrisk” (feat. Katastrofe)
 ”Ei som deg” (feat. Innertier)
 ”Na na na”
 ”Plystre på deg”
 ”Blikkstille”
 ”Hei”
 ”Slalom”
 ”Ekko”
 ”Gæærn”
 ”Leah”
 ”Du”
 ”Smil”
 ”To dråper vann”
 ”Plystre på deg” (akustinen)
 ”Gæærn” (akustinen)
 ”Alt jeg ønsker meg”

Vuoden 2015 albumit
Kiiltomonninen

Kiiltomonninen (Corydoras sodalis) on monnisiin kuuluva kala, jota pidetään myös akvaariokalana.

Koko ja ulkonäkö 
Kiiltomonninen kasvaa noin 6-7 cm pitkäksi. Siinä on mustia kohtia päässä ja hopeanvärisiä kohtia pyrstössä ja kyljissä, tosin kuviointi voi vaihdella paljon kalan suuren levinneisyysalueen vuoksi.

Alkuperä 
Kiiltomonninen on kotoisin Brasiliasta, Perun Yavarijoelta ja Bolivian Benijoelta.

Käyttäytyminen ja lisääntyminen 
Kiiltomonninen on eloisa ja rauhallinen parvikala, joka liikkuu eniten akvaarion pohjalla. Sen viljely on vaikeaa.

Vesiolot ja ravinto 
Kiiltomonninen tarvitsee vähintään 85 litran akvaarion. Sille sopiva pH on 6-7, veden kovuus alle 10 ja lämpötila 22-26 astetta. Kala on kaikkiruokainen.

Lähteet

Aiheesta muualla 
Akvaariokeskus
ITIS: Corydoras sodalis 
Fishbase: Corydoras sodalis 

Monniset
Uno Therman

Bror Uno Ossian Therman (23. syyskuuta 1873 Savonlinna  – 28. marraskuuta 1943 Helsinki) oli Helsingin kaupunginkirjaston pitkäaikainen kirjastonjohtaja.

Uno Thermanin vanhemmat olivat lääninmaanmittari Fredrik Gustaf Therman ja Mathilda Ottilia Forstadius ja puoliso vuodesta 1902 lastentarhanopettaja Thyra Alfhild Hagelstam. Therman tuli ylioppilaaksi 1892 Mikkelin lyseosta ja valmistui filosofian kandidaatiksi 1898. Hän toimi yliopiston kirjaston ylimääräisenä amanuenssina 1897–1901 ja valtionarkiston ylimääräisenä virkailijana 1901–1911. Helsingin kaupunginkirjaston hoitaja (kirjastonjohtaja) Therman oli yli 30 vuotta, 1908–1940. Hän toimi myös opettajana Helsingissä 1900-luvun vaihteessa ja toimitti valtiokalenterin vuosina 1907 ja 1908. Suomen kirjastoseuran johtokunnan jäsen Therman oli vuodesta 1917 ja puheenjohtaja 1925–1930.

Kirjailija, kirjastonhoitaja Erik Therman oli Uno Thermanin ja Thyra Hagelstamin poika.

Lähteet

 Suomalaiset kirjastonjohtajat
 Suomalaiset virkamiehet
 Suomalaiset opettajat
 Vuonna 1873 syntyneet
 Vuonna 1943 kuolleet
Amasya

Amasya on Amasyan maakunnan pääkaupunki Turkin pohjoisosassa, Yeşil-joen varrella. Ottomaanien aikana se oli Anatolian oppineisuuden keskus. Nykyisin kaupungissa on noin 90 000 asukasta.

Historia 

Amasyan asutus on peräisin 6500-luvulta eaa. Kaupungin yläpuolelle kallioseinämään on louhittu hautakammiot Pontoksen kuninkaille.

Joen pohjoisranalla on ottomaanien aikaisia puurunkoisia taloja, etelärannan rakennuskanta on modernimpaa. Joen eri rantoja yhdistää viisi siltaa. Monet vanhat rakennukset vaurioituivat maanjäristyksissä vuosina 1734, 1825 ja 1939. Antiikinaikainen linna on raunioina lähellä vuoren huippua. Keskiajalta on säilynyt useita moskeijoita ja kirjasto.

Ilmasto 
Amasyassa on talvella kylmää ja kesällä kuumaa. Heinä- ja elokuun keskimääräinnen ylin lämpötila on yli 30 astetta, ja ennätyshelle kaudella 1961-2017 oli 45 astetta. Tammi- ja helmikuun keskimääräinen alin lämpötila on nollan vaiheilla, ja pakkasennätys -21 astetta.

Lähteet

Aiheesta muualla 

 Amasyan museo 

Turkin kaupungit
Barham Salih

Barham Ahmed Salih (برهم أحمد صالح, s. 12. syyskuuta 1960 Sulaimaniyya, Irakin Kurdistan, Irak) on irakilainen kurdipoliitikko, joka on toiminut Irakin presidenttinä lokakuusta 2018 lähtien. Astuttuaan virkaan Salih nimitti pääministeriksi Adil Abdul-Mahdin. Ennen presidenttiyttään Salih toimi Irakin Kurdistanin pääministerinä vuodesta 2009 vuoteen 2012. 

Salih kuuluu samaan PUK-puolueeseen kuin edeltävät presidentit Fuad Masum ja Jalal Talabani.

Saddam Husseinin syrjäyttämisen jälkeen on ollut käytäntönä, että parlamentin puhemies on sunni arabi, pääministeri shiialainen arabi ja presidenttinä kurdi.

Lähteet 

Irakin presidentit
Vuonna 1960 syntyneet
Elävät henkilöt
Karl Troberg

Karl Anders Troberg (3. syyskuuta 1851 Ahvenanmaa – 21. elokuuta 1925 Perniö) oli lääninrovasti ja valtiopäivämies.

Henkilöhistoria
Karl Trobergin vanhemmat olivat  talollinen, laivuri Anders Troberg ja Maria Elisabet Melander ja puoliso vuodesta 1878 Ella Elisabet Roslin.  Troberg tuli ylioppilaaksi 1871 ja suoritti teologisen erotutkinnon ja vihittiin papiksi 1877. Hän oli Dragsfjärdin kappalainen 1881 ja kirkkoherra Brandössä 1884–1892, Kortesjärvellä 1892–1897, Akaassa 1897–1902 ja Perniössä vuodesta 1905. Lääninrovastina Troberg toimi 1906–1911, rovastin arvon hän sai 1904. Troberg oli Kirkollisten Sanomain aputoimittaja vuodesta 1894 ja osallistui saarnakirjojen Terveellinen oppi julkaisemiseen. Hän oli kirkolliskokouksen jäsen 1898, 1903 ja 1908 ja pappissäädyn edustaja valtiopäivillä 1900.

Merikapteeni, laivanvarustaja ja merenkulkuneuvos August Troberg oli Karl Trobergin veli.

Teoksia 
Nimellä K. A. Troberg:
 Terveellinen oppi 4, Epistola-saarnat kolmannen vuosikerran ehtoosaarnateksteihin; osaksi Lutheruksen kirjoituksista suom. osaksi tehnyt K. A. Troberg ; suom. Niilo E. Vainio. Luth. Evankeliumi-yhdistys, Kuopio 1892
 Jumalan virta on vettä täynnä: vanhatestamentillinen saarnakokoelma. WSOY 1929
 Puhu, Herra, palvelijasi kuulee: vanhatestamentillinen saarnakokoelma. WSOY 1930

Lähteet

Suomen evankelis-luterilaisen kirkon papit
Suomalaiset kristilliset kirjailijat
Suomen evankelis-luterilaisen kirkon kirkolliskokousedustajat
 Suomen suuriruhtinaskunnan pappissäädyn valtiopäivämiehet
Vuonna 1851 syntyneet
Vuonna 1925 kuolleet
Imran Khan (poliitikko)

Imran Ahmad Khan Niazi (; s. 5. lokakuuta 1952) on pakistanilainen poliitikko, joka tuli alun perin tunnetuksi kriketinpelaajana. Hän oli Pakistanin pääministeri elokuusta 2018 huhtikuuhun 2022.

Khan on opiskellut Oxfordin yliopistossa. Peliuransa aikana hänet tunnettiin bilettäjänä ja playboyna. Hän avioitui 1995 brittiläisen perijättären Jemima Goldsmithin kanssa, jolloin hänen sanotaan rauhoittuneen. He erosivat 2004. Hän solmi toisen avioliiton toimittaja Reham Khanin kanssa. Avioliitto purkautui 2015 tekstiviestillä kestettyään kymmenen kuukautta. Kolmannen kerran hän avioitui 2018 henkiparantaja Bushra Manekan kanssa, jonka hoidossa hän oli ollut.

Khan on hylännyt aiemmat länsimaiset vaikutteet ja on harras muslimi, vastustaa feminismiä ja kannattaa ankaraa jumalanpilkkalakia. Me Too -kampanjan aikana hänen puoluetoverinsa syytti häntä epäasiallisesta käytöksestä, minkä hän on kieltänyt.

Khan pelasi Pakistanin maajoukkueessa vuosina 1971−1992 kaikkiaan 88 test matchia. eli viisipäiväistä maaottelua. Häntä pidetään yhtenä aikansa parhaista yleispelaajista, sillä hän menestyi sekä lyöjänä että syöttäjänä. Hän oli maajoukkueen kapteeni vuonna 1992, kun Pakistan voitti kriketin  maailmanmestaruuden. 

Hän siirtyi politiikkaan vuonna 1996 perustamansa Pakistan Tehreek-e-Insaf (PTI) -puolueen edustajana. Puolue menestyi vuoden 2013 vaaleissa, ja vuoden 2018 vaalit Khan voitti lupaamalla kitkeä korruption Pakistanista. Hän kiisti syytökset, joiden mukaan hän olisi saanut tukea maan voimakkaalta armeijalta ja sotilastiedustelu olisi pyrkinyt haittaamaan vastustajien kampanjointia.

Imran Khan erotettiin Pakistanin pääministerin tehtävästä hänen hävittyään epäluottamusäänestyksen. Tilannetta edelsi viikkoja kestänyt poliittinen sekasorto maan parlamentissa. Khan yritti pysyä vallassa muun muassa hajottamalla parlamentin ja määräämällä uudet vaalit, mutta maan korkein oikeus tyrmäsi väistyvän pääministerin toimet laittomina.

Syrjäyttämisensä jälkeen Khan järjesti hallitusta vastustavia mielenosoituksia eri puolilla Pakistania. Khania ammuttiin 3. marraskuuta 2022 sääreen yhdessä hänen järjestämässään mielenosoituksessa. Khan vietiin tapauksen jälkeen hoidettavaksi sairaalaan.

Lähteet

Aiheesta muualla 

Pakistanilaiset kriketinpelaajat
Pakistanin pääministerit
Vuonna 1952 syntyneet
Elävät henkilöt
Yhtenäisyyden patsas

Yhtenäisyyden patsas () on Sardar Jhaverbhai Patelia esittävä patsas Intian Gujaratin osavaltion, Narmadanin piirikunnassa. Patsas on rakennettu Sardar Sarovarin padon viereen Narmada-joelle. Patsaan vihki Intian pääministeri Narendra Modi 31. lokakuuta 2018. Patsas maksoi noin 29,9 miljardia rupiaa eli noin 360 miljoonaa euroa.

Yhtenäisyyden patsas on maailman suurin patsas. Itse patsas on 182 metriä korkea ja alustan kanssa korkeus on 240 metriä.

Galleria

Lähteet

Aiheesta muualla 

Intian rakennukset ja rakennelmat
Gujarat
Veistokset
Info (kirjakauppaketju)

Info eli Osuuskunta Informaatiokirjakauppa on vuonna 1972 perustettu yksityisten suomalaisten kirjakauppojen ketju. Se oli suurimmillaan 1980-luvulla, jolloin ketjuun kuului 90 kirjakauppaa eri puolilla Suomea, muun muassa Akateeminen Kirjakauppa vuosina 1978–1985. Vuonna 2005 jäseniä oli 44 ja vuonna 2018 kahdeksantoista.

Info-kirjakauppojen yhteydessä toimivat Info-toimistotukut palvelevat yrityksiä ja julkisen sektorin asiakkaita toimistotarvikkeiden ja kirjojen hankinnassa. Aiemmin Info-ryhmään kuului myös tietotekniikkaketju Data-Info, joka vuonna 1993 toimi 23 paikkakunnalla.

Historiaa

Info-ketjun perusti vuonna 1972 yhdeksän yksityistä kirjakauppaa, jotka halusivat parantaa paikallisia kilpailuasemiaan yhteisostojen, yhteismarkkinoinnin ja yhteisten liiketoimintamallien avulla.

Suurimmillaan Info oli 1980-luvulla noin 90 kauppaa käsittävä ketju. Ketjun jäseniksi oli hakeutunut hyvin eri kokoisia kirjakauppoja pienistä maalaisliikkeistä suureen Akateemiseen Kirjakauppaan, mistä aiheutui vähitellen hankaluuksia isojen ja pienten jäsenyritysten toiveiden ja tarpeiden yhteensovittamisessa. Akateeminen erosi Infosta 1985. Suuri repeämä tapahtui vuonna 1989, jolloin 40 prosentista ketjun liikevaihdosta vastanneet kirjakaupat erosivat ketjusta: Turun Kansallinen Kirjakauppa, Oulun Pohjalainen Kirjakauppa, Lapin Kansan kirjakauppa, Otavan omistamat viitisentoista kauppaa sekä Kemin, Tornion ja Tampereen kirjakaupat. Eräänä syynä eripuraan oli Infon omistama, Helsingin Mannerheimintie 4:ssä toiminut ja isoja tappioita tuottanut Infocenter-tietotekniikkamyymälä.

Paikkakunnat 

 Alajärvi
 Forssa
 Haapajärvi
 Imatra
 Kauhajoki
 Kauhava
 Kitee
 Kurikka
 Sastamala
 Seinäjoki
 Sodankylä
 Uusikaupunki
 Ylivieska

Lähteet
 

Suomalaiset kauppaketjut
Suomalaiset kirjakaupat
Suomalaiset osuuskunnat
Sabrina: Pimeällä puolella

Sabrina: Pimeällä puolella (Chilling Adventures of Sabrina) on yhdysvaltalainen Roberto Aguirre-Sacasan luoma kauhusarja. Se perustuu vuonna 2014 alkaneeseen sarjakuvaan Chilling Adventures of Sabrina, joka taas perustui Archie Comicsin sarjakuvista tuttuun Sabrina Spellman -hahmoon. Samaan hahmoon perustuu vuosina 1996–2003 esitetty nuortensarja Sabrina, teininoita.

Sarjan päänäyttelijä Kiernan Shipka esittää Sabrinaa, joka on juuri 16 vuotta täyttänyt puoliksi ihminen ja puoliksi noita. Hänen tavoitteenaan on navigoida kuolevaisten teinimaailman ja noitasukunsa perinnon, Yön kirkon, välillä.

Sabrina ja draamasarja Riverdale sijoittuvat samaan universumiin, mutta hahmot eivät kohtaa.

Sarjan ensimmäinen kausi julkaistiin Netflix-palvelussa 26. lokakuuta 2018. Sarjan toinen kausi julkaistiin 5. huhtikuuta 2019, ja kolmas kausi 24. tammikuuta 2020. Sarjasta on tulossa vielä neljäs kausi.

Näyttelijät

Tuotanto 
Vuonna 2017 kerrottiin suunnitelmista tuoda Chilling Adventures of Sabrina -sarjakuvaan perustuvaa televisiosarjaa The CW -kanavalle Riverdale-sarjan lisäksi. Saman vuoden joulukuussa ilmoitettiin sarjan siirtyneen Netflix-suoratoistopalveluun. Samalla kerrottiin kahden tuotantokauden tilauksesta.

Sarjan kehittäjä Aguirre-Sacasa vahvisti viralliseksi nimeksi Chilling Adventures of Sabrina samalla kun ilmoitti Kiernan Shipkan kiinnityksestä päärooliin toukokuussa 2018.

Näyttelijä Lucy Davis kertoi uudessa sarjassa olevan paljon kauhua, eikä sitä oikein voi verrata aikaisempaan Sabrina, teininoita -sarjaan.

Lähteet

Aiheesta muualla 
 Sabrina: Pimeällä puolella Netflix.com sivustolla
 

Yhdysvaltalaiset kauhusarjat
Netflix-alkuperäissarjat
Sarjakuviin perustuvat televisiosarjat
2010-luvun televisiosarjat
2020-luvun televisiosarjat
Raahen Tornitalo

Raahen Tornitalo on Raahen keskustassa lähellä merta sijaitseva vuonna 1958 valmistunut asuinkerrostalo ja entinen vesitorni. Se on 55 metriä korkea, ja siinä on 14 kerrosta. Tornin kerroksista 11 on asuinkerroksia, joiden yläpuolella on vesisäiliö. Vesisäiliön päällä on yleisöltä suljettu näköalaterassi. Säiliön päällä oli myös kiinalainen ravintola, joka lopetti toimintansa keväällä 2021. Uusi kiinalainen ravintola avasi ovet 14.11.2021.

Raahen Tornitalo oli aikanaan Suomen korkein asuinkerrostalo, kunnes Keravalle rakennettiin 60-metrinen asuintorni vuonna 1975. Rakennus peruskorjattiin ja sen julkisivu uusittiin täysin vuonna 1994.

Tornitalon vesisäiliö poistui käytöstä vuonna 2019 uuden Honganpalon vesitornin valmistuttua.

Katso myös 
Luettelo Suomen korkeimmista rakennuksista ja rakennelmista

Lähteet

Aiheesta muualla 

Visit Raahe: Tornitalo
Emporis: Raahen Tornitalo 

Suomen tornitalot
Suomen vesitornit
Raahen rakennukset ja rakennelmat
Karl Ruben Jauhiainen

Karl Ruben Jauhiainen (21. syyskuuta 1859 Kuopio – 28. elokuuta 1939 Viipuri) oli suomalainen kirkkoherra ja tuomiorovasti.

Jauhiaisen vanhemmat olivat räätälimestari Johan Jauhiainen ja Serafia Alexandra Fincke. Hän pääsi ylioppilaaksi Kuopion lyseosta 1879 ja suoritti Helsingin yliopistossa teologisen erotutkinnon 1882 ja pastoraalitutkinnon 1885. Jauhianen vihittiin papiksi 1883.

Jauhiainen oli Valkealan kirkkoherran apulaisena 1883–1886, Kuopion lääninvankilan ja sairashuoneen saarnaajana 1886–1893, Kuopion maaseurakunnan 1. kappalaisena 1893–1904 ja Jaakkiman kappalaisena 1904–1906. Hänestä tuli Viipurin kaupungin suomalaisen seurakunnan kirkkoherra 1906, lääninrovasti 1917 sekä Viipurin tuomiokirkkoseurakunnan kirkkoherra ja tuomiorovasti 1925. Hän sai rovastin arvon 1908. Vuonna 1889 Jauhiainen kävi valtion määrärahalla toimittamassa papillisia palveluja Muurmanskin rannikolla asuneille suomalaisille. Kuopiossa asuessaan Jauhianen toimi myös uskonnon ja ruotsin kielen opettajana eri kouluissa vuosina 1886–1891.

K. R. Jauhianen oli naimisissa 1883–1938 Hedvig Helena Boijen (1863–1938) kanssa.

Teoksia 
 Kaarle Olavi Rosenius : elämäkerrallisia silmäyksiä ;  kyhäillyt K. R. J. Wilén, Turku 1886
 O. W. Segerswärdin saarnoja kaikille wuoden sunnuntai- ja juhlapäiville ; painoon toimitti K. R. Jauhiainen. WSOY 1891, 2. uus. ja lis. painos 1903
 Muistelmia vanhemmistamme ja vähän muustakin. 1 ; kirj. J. Benj. ja K. R. Jauhiainen. Viipuri 1937, ilmestynyt myös teoksessa Räätälimestari Johan Jauhiainen ja hänen jälkeläisensä ; toimittaneet Eila ja Asko Rautioaho. Johan Jauhiaisen jälkeläiset 2009 
 Muistelmia vanhemmistamme ja vähän muustakin. 2 ; kirj. J. Benj. ja K. R. Jauhiainen. Viipuri 1938, ilmestynyt myös teoksessa Räätälimestari Johan Jauhiainen ja hänen jälkeläisensä ; toimittaneet Eila ja Asko Rautioaho. Johan Jauhiaisen jälkeläiset 2009

Suomennoksia 
 Kuka vävyksi? teoksessa Kolmonen : kokoelma kertomuksia. Telén, Kuopio 1889
 Fredrik Wilhelm Sundvall : Biblian historia : kansan opetusta varten. 2. painos J. H. Tuhkanen, Hämeenlinna 1894
 Fr. Hammarsten : Lähetyksen pyhä taistelu. Suomen lähetysseura, Helsinki 1906

Lähteet 

Suomen evankelis-luterilaisen kirkon papit
Vuonna 1859 syntyneet
Vuonna 1939 kuolleet
Zarautz

Zarautz (esp. Zarauz) on kunta Baskimaassa Biskajanlahden rannikolla Espanjassa.

Zarautzin väkiluku oli vuoden 2017 väestönlaskennan mukaan 23 118.

Lähteet

Viitteet

Aiheesta muualla 

Gipuzkoan kunnat
Ellonen

Ellonen on sukunimi, joka on muun muassa seuraavilla henkilöillä:

Esa Ellonen (1934–2018), suomalainen pöytätenniksenpelaaja
Riikka Markkanen (o.s. Ellonen) (s. 1965), suomalainen koripalloilija
Sakari Ellonen (1928–2020), suomalainen jääpallomaalivahti
Viktor Ellonen (1891–1980), suomalaissyntyinen venäläinen kuvanveistäjä
Kahri

Kahri on sukunimi, joka on muun muassa seuraavilla suomalaisilla henkilöillä:

Arvi Kahri (1935–2018), lääkäri ja professori
Esko Kahri (s. 1940), arkkitehti, Jalmari Kahrin poika, Tapani Kahrin veli
Jalmari Kahri (1906–2006), kuoronjohtaja ja musiikinopettaja, Tapani ja Esko Kahrin isä
Tapani Kahri (1938–2019), varatuomari ja Suomen Työnantajain Keskusliiton toimitusjohtaja ja Elinkeinoelämän keskusliiton varatoimitusjohtaja, Jalmari Kahrin poika, Esko Kahrin veli
Saimi Kahri, näyttelijä
Enontekiön seurakunta

Enontekiön seurakunta () on Enontekiön kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan. Seurakunnan jäsenistä noin 11 prosenttia on saamenkielisiä.

Enontekiön seurakunnalla on yksi kirkko, Enontekiön kirkko. Muita toimitiloja ovat Kaaresuvannon kappeli ja Kilpisjärven monitoimitalo. Tilaisuuksia järjestetään myös vanhoilla kirkonpaikoilla eri puolilla Enontekiötä sekä kodeissa. Enontekiön seurakuntakoti on huonokuntoinen, ja sen tilalle aiotaan rakentaa monitoimitalo. Seurakunnalla on neljä käytössä olevaa hautausmaata sekä muistolehto Kilpisjärven kylässä, missä ei ole omaa hautausmaata.

Seurakunnalla on seitsemän vakinaista työntekijää, joista kolme on yhteisiä Muonion seurakunnan kanssa. Muun muassa kirkkoherra on seurakuntien yhteinen. Kirkkoherran virkaan on ollut vaikea löytää pysyvää henkilöä.

Papisto 
Muun muassa seuraavat henkilöt ovat toimineet Enontekiön kappeliseurakunnan kappalaisina ja Enontekiön seurakunnan kirkkoherroina:

 1787–1809: kirkkoherra Erik Grape
 1807–1812: kappalainen Matias Kolström
 1826–1834: katekeetta Matias Adolf Kolström
 1834–1849: katekeetta Emanuel Kolström
 1850–1852: katekeetta Henrik Krank
 1858–1866: kappalainen Berndt Ferdinand Cajanus
 1881–1897: kappalainen Aatu Laitinen
 1899–1904: kappalainen Aron Emil Simeon Frosterus
 1906–1910: kappalainen Juho Kipinä

Kuvia

Lähteet

Aiheesta muualla 
 Enontekiön seurakunnan YouTube-kanava

Oulun evankelis-luterilaisen hiippakunnan seurakunnat
Enontekiö
Kittilän seurakunta

Kittilän seurakunta on Kittilän kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.

Papisto 
Seuraavat henkilöt ovat toimineet Kittilän seurakunnan kirkkoherroina:

 1828–1870: kappalainen Johan Nordberg
 1874–1883: kirkkoherra Karl Abiel Heikel
 1884–1898: kirkkoherra Frans Alfred Carpén
 1898–1905: kirkkoherra Aukusti Koivisto
 1906–1919: kirkkoherra Frans Felix Öberg

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Kittilä
Pellon seurakunta

Pellon seurakunta on Pellon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Pello
Tervolan seurakunta

Tervolan seurakunta on Tervolan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Tervola
Simon seurakunta

Simon seurakunta on Simon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Simo
Keminmaan seurakunta

Keminmaan seurakunta (vuoteen 1978 Kemin maaseurakunta) on Keminmaan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Tornion seurakunta

Tornion seurakunta on Tornion kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Tornio
Kemin seurakunta

Kemin seurakunta (vuoteen 1978 Kemin kaupunkiseurakunta erotukseksi maaseurakunnasta, joka vaihtoi tuolloin nimensä vastaavan kunnan mukaan Keminmaan seurakunnaksi) on Kemin kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Kemi
Posion seurakunta

Posion seurakunta on Posion kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Sallan seurakunta

Sallan seurakunta on Sallan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Salla
Kemijärven seurakunta

Kemijärven seurakunta on Kemijärven kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan. Vaikka vuosina 1957–1972 Kemijärven kauppala ja Kemijärven maalaiskunta olivat kunnallisesti erillään, silloinkin Kemijärven seurakunta käsitti niiden kummankin alueen – ei siis ollut olemassa seurakuntia nimeltä Kemijärven maaseurakunta ja Kemijärven kauppalaseurakunta.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Kemijärvi
Rovaniemen seurakunta

Rovaniemen seurakunta on Rovaniemen kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemen rovastikuntaan. Rovaniemen seurakunnan jäsenmäärä on 46 071 (vuonna 2021).

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Rovaniemi
Aimo Koivunen

Aimo Allan Koivunen (17. lokakuuta 1917 Alastaro, Suomen suuriruhtinaskunta – 2. elokuuta 1989 Jyväskylä, Suomi) oli suomalainen talvisodassa ja jatkosodassa taistellut sotilas, joka on mahdollisesti ensimmäinen kirjattu tapaus metamfetamiinin yliannostuksesta sodassa.

Yliannostus
18. maaliskuuta 1944 Aimo Koivunen partioineen hiihti Kantalahdessa Lapissa suorittaen tehtäväänsä kolmatta päivää. Yhtäkkiä neuvostoliittolaiset joukot hyökkäsivät ja syttyi suuri tulitaistelu. Suomalaiset lähtivät pakenemaan neuvostoliittolaisia, jotka yrittivät saartaa heidät.

Umpihangessa hiihto oli hidasta. Koivunen siirtyi partion eteen avaamaan latua. Kun voimat alkoivat huveta, Koivunen muisti, että hänellä oli rintataskussaan partion koko Pervitin-varasto. Hän yritti saada yhden tabletin käsiinsä, mutta se oli hankalaa kesken hiihdon. Käsineeseen tarttui useampi pilleri ja pimeässä hän erehtyi ottamaan suuhunsa koko annoksen. Pian tämän jälkeen koko partion hiihtämisestä tuli paljon nopeampaa. Vaikutus kesti tosin vain hetken, ja Koivunen alkoi nähdä hallusinaatioita ja hänen tajuntansa alkoi heiketä. Hän käyttäytyi niin sekapäisesti, että kaverit ottivat häneltä konepistoolin lippaat pois. 

Koivusen seuraava muistikuva on seuraavalta aamulta. Hän oli kulkenut 100 kilometriä ja kadottanut partionsa. Hänellä ei ollut lainkaan ammuksia tai ruokaa. Pillereissä olleen metamfetamiinin yliannostus sai Koivusen hourailemaan useiden päivien ajan ja hänen olotilansa vaihtelivat hereillä olemisesta nukkumiseen ja hallusinointiin.

Toisessa muistikuvassa hän hiihtää kohti leiriä, jossa kuvittelee olevan suomalaisia. Vasta hiihdettyään niin lähelle, ettei pysty enää kääntymään takaisin, hän tajuaa että se on neuvostoliittolaisten leiri. Hän hiihtää leirin läpi ja saa ryhmän verran neuvostoliittolaisia peräänsä. Lopulta lumimyrskyssä ja yön pimeydessä hänen onnistui eksyttää takaa-ajajansa. 

Hiihdettyään useamman päivän hän tuli saksalaisten hylättyyn tukikohtaan. Tie oli miinoitettu ja hän haavoittui astuttuaan maamiinaan. Hän makasi viikon lumessa, kunnes hänet löydettiin. Kahden viikon aikana hän oli syönyt ainoastaan keräämiään männynkasvaimia ja kuukkelin, jonka hän seivästi tukikohdassa maatessaa suksisauvallaan ja söi raakana. Hän oli hiihtänyt yli 400 kilometriä 20–30 asteen pakkasessa.

Kun Koivunen viimein pelastettiin ja vietiin sairaalaan, hänen sydämensä lyöntitiheys oli miltei 200 kertaa minuutissa ja hänen painonsa oli laskenut 43 kiloon. Jälkeenpäin Koivunen laski, että oli syönyt partionsa koko 30 pillerin Pervitin-varaston.

Lähteet

Suomalaiset toisen maailmansodan sotilaat
Vuonna 1917 syntyneet
Vuonna 1989 kuolleet
Celebrity Skin


Celebrity Skin on Holen kolmas studioalbumi, joka julkaistiin 8. syyskuuta 1998. Celebrity Skin eroaa huomattavasti yhtyeen aikaisemmista grunge- ja punk-vaikutteisista albumeista. Albumi debytoi Yhdysvalloissa Billboard 200 -listan sijalla 9.

Celebrity Skin on yhtyeen ainut studio julkaisu, jossa soittaa basisti Melissa Auf der Maur. Toisin kuin aiemmilla albumeilla, Celebrity Skinin kappaleet ovat tehty yhdessä useiden muusikoiden kanssa. Muun muassa The Smashing Pumpkinsin keulakuva Billy Corgan oli mukana viiden kappaleen teossa. Yhtyeen keulakuva Courtney Love nimesi albumin ja sen nimikkokappaleen kirjoittamansa runon mukaan, johon hän oli ottanut paljon vaikutteita T. S. Eliotin ”The Wasteland”-runosta.Rumpali Patty Schemel soitti albumin demoversiot ja hänet korvattiin Deen Castronovolla albumin tuottajan, Michael Beinhornin ehdotuksesta. Tämä loi riidan Schemelin ja muun yhtyeen välillä, mikä johti siihen, että hän vetäytyi kiertueelta ja erosi yhtyeestä.

Celebrity Skin oli Holen viimeinen albumi ennen yhtyeen hajoamista vuonna 2002. Celebrity Skin oli Holen kaupallisesti menestynein albumi. Tähän mennessä se on myynyt yli 1 400 000 kappaletta Yhdysvalloissa, platinaa Australiassa ja Kanadassa sekä albumin nimikkokappale on päässyt listaykköseksi Modern Rock Tracks-listalle. Kriitikoiden palaute oli positiivista ja albumi nimettiin New Musical Express-lehden vuoden parhaimmaksi albumiksi ja se julkaistiin kirjassa 1001 albumia jotka jokaisen on kuultava edes kerran eläessään.

Arvostelut 
 AllMusic:

Lähteet 

Vuoden 1998 albumit
Holen albumit
Drache-luokka

Drache-luokka oli Itävalta-Unkarin laivaston kahden ironcladin muodostama alusluokka, joka oli samalla laivaston ensimmäinen. Alusten virallinen luokittelu oli kolmannen luokan panssarifregatti.

Alukset 
Itävalta-Unkarin laivaston pääsuunnittelija Joseph von Romako suunnitteli alukset, joissa oli rautalevyin suojattu puurunko.

Marraskuussa 1867 alukset aseistettiin kymmenellä seitsemän tuuman Armstrongin valmistamalla ML-tykillä ja kahdella pronssisella kahden tuuman MLR-tykillä.

Lähteet

Viitteet
Legacies

Legacies on yhdysvaltalainen Julie Plecin luoma draamasarja, joka on spin-off sarjoista Vampyyripäiväkirjat ja Vampyyrien sukua. Sen esittäminen alkoi Yhdysvalloissa The CW:n kanavalla 25. lokakuuta 2018. Suomessa sarjaa esitetään HBO Nordicin kanavalla.

Sarjassa seurataan Klaus Mikaelsonin ja Hayley Marshallin tytärtä Hope Mikaelsonia, jonka elämä on vaativaa tasapainottelua vampyyrien, ihmissusien ja noitien juuriensa johdosta. Isänsä ja äitinsä kuolemalle menettänyt Hope opiskelee muiden yliluonnollisten nuorten kanssa Alaric Saltzmanin ja Caroline Forbesin perustamassa Salvatore School for the Young and Gifted -koulussa (Suomennos "Salvatoren koulu nuorille ja kyvykkäille").

Jaksot

Kausi 1 (2018-2019)

Kausi 2 (2019-2020)

Kausi 3 (2021)

Kausi 4 (2021-2022)

Näyttelijät

Tuotanto 
Elokuussa 2017 julkaistiin tietoa suunnitelmista jatkaa Vampyyrien sukua -sarjassa syntyneen Hope Mikaelsonin tarinaa omassa spin-off-sarjassa. Tammikuussa 2018 The CW tilasi Julie Plecin kirjoittaman pilottijakson sarjalle.

Poiketen normaalista pilottijaksosta, Legacies-sarjasta pyydettiin 15 minuutin pilottijakso esittämään sarjaa. Ensimmäinen kausi sai tilauksen toukokuussa 2018.

Heinäkuussa The CW ilmoitti sarjan alkavan 25. lokakuuta 2018.

Lähteet

Aiheesta muualla 
 Virallinen sivusto 
 

Yhdysvaltalaiset draamasarjat
Vampyyripäiväkirjat
Televisiosarjoihin perustuvat televisiosarjat
The CW:n televisio-ohjelmat
2010-luvun televisiosarjat
2020-luvun televisiosarjat
Olavinkatu (Savonlinna)

Olavinkatu on Savonlinnassa sijaitseva katu, joka on kaupungin pääkatu Viiskulman ja linja-autoaseman välisellä matkalla. Katu itsessään jatkuu pienempänä sivukatuna idässä Kyrönsalmeen ja lännessä Talvisalon hautausmaalle asti.

Kadun varren rakennuksia ja kohteita 

Olavinkatu on Savonlinnan merkittävin liikekeskittymä. Sen varrella sijaitsee suurin osa kaupunkikeskustan liikkeistä. Sen varrella sijaitsevia kaupungin merkittäviä paikkoja ja rakennuksia on lueteltu alla olevassa listauksessa.

 Savonlinnan kaupungintalo
 Savonlinnan kauppatori
 Pitkäsilta
 Miljoonatalo
 Joel Lehtosen puisto
 Possentornit
 Ostoskeskukset Koralli, Kastelli, Kristalli ja Sokos
 Savonlinnan linja-autoasema

Olavinkadun remontti 
Marraskuuhun 2012 saakka Valtatie 14 kulki Olavinkatua pitkin kaupungin halki. Tuolloin valmistui nk. rinnakkaisväylä, jota pitkin raskas liikenne ohittaa kaupunkikeskustan. Sen jälkeen alkoi Olavinkadun remontin suunnittelu. Remontille myönnettiin rahoitus kuitenkin vasta joulukuussa 2015. Syynä remontin viivästymiseen oli lähinnä se, että sen ehdoksi asetettiin valtionavustus, jota ei lopulta saatu. Itse muutostyöt alkoivat alkukesällä 2016. Remontissa muun muassa katu kavennetaan nelikaistaisesta kaksikaistaiseksi, uusitaan katuvalaistus, rakennetaan pyörätie kadun pohjoispuolelle, levennetään jalkakäytäviä, tehdään kadun varteen parkkipaikkoja sekä tehdään katua viihtyisämmäksi istutuksin ja puin. Muutostyöt tehdään useassa vaiheessa. Ensimmäisenä katu uudistettiin Possentorneilta Brahenkadun ja Tulliportinkadun liikenneympyrään. Toisessa vaiheessa katu uudistettiin Possentorneilta Kauppatorille asti. Se valmistuu marraskuussa 2018. Kolmas vaihe on Kauppatorin liikennejärjestelyiden uusiminen, mutta sen uudelleenkaavoittaminen on aiheuttanut ongelmia, sillä se vaatisi joidenkin toriravintoloiden häätämistä. Töiden olisi tarkoitus jatkua vuonna 2020.

Remontin vastaanotto 
Remontoitu Olavinkatu on otettu pääosin hyvin vastaan. Sen on todettu siistineen ja selkeyttäneen Savonlinnan kaupunkikuvaa. Suurinta kritiikkiä on toistuvasti saanut kadun vanhojen puiden kaataminen ilman niiden korvaamista uusilla. Alun perin katuremontin strategiaan oli kirjattu tavoite tehdä kadusta ”bulevardimainen ja monikäyttöinen kauppakatu”. Tämä kuitenkin muutettiin syksyllä 2013 muotoon ”turvallinen ja monikäyttöinen kauppakatu”. Puiden istuttamisen katutöiden jälkeen on sanottu olevan ongelmallista maahan vedettyjen kaapeleiden vuoksi. Vanhoja puita yritettiin pelastaa ja uusia puita saada istutetuksi erilaisin kuntalais- ja valtuustoaloittein, mutta ne eivät saaneet riittävää kannatusta, sillä niiden pelättiin jumiuttavan kunnostustyöt. Katu on nyt puuton Sokoksen ja Possentornien väliseltä matkalta.

Lähteet

Viitteet 

Savonlinna
Suomen kaupunkien pääkadut
Suomen valtatieverkon entiset osat
Jimmy McRae

Jimmy McRae (s. 28. lokakuuta 1943 Lanark, Skotlanti) on uransa lopettanut skotlantilainen ralliautoilija. Hän on viisinkertainen Britannian rallimestari. Hän voitti Britannian avoimen rallimestaruuden vuosina 1981, 1982, 1984, 1987 ja 1988. Lisäksi hän voitti Irlannin asvalttirallisarjan mestaruuden 1980 ja 1981. McRae starttasi urallaan 25 MM-ralliin ja ylti yleiskilpailun kolmanneksi vuosien 1983 ja 1987 RAC-rallissa. McRae ajoi ensimmäisen MM-rallinsa vuonna 1976. Hän kilpaili uransa aikana pääasiassa vain Britannian RAC-rallissa ja ajoi kaikkiaan vain kuudesti ulkomaisessa MM-osakilpailussa. Parhaiten McRae muistetaan vuosilta 1982 ja 1983 Rothmans Opel Rally Teamin kuljettajana sekä 1986 Britannian sarjasta Rothmansin sponsoroiman MG Metron kuljettajana. McRaen pitkäaikaisin kartanlukija oli Ian Grindrod.. McRaen viimeinen MM-ralli oli vuoden 2004 RAC-ralli mutta hän on sen jälkeen kilpaillut sekä kansallisen tason ralleissa että myös Britannian Historic rallisarjassa. McRae jopa voitti Britannian Historic rallimestaruuden C4 kategoriassa vuonna 2014.

McRaen pojat Colin ja Alister ovat myös olleet tunnettuja ralliammattilaisia.

Lähteet

Brittiläiset ralliautoilijat
Vuonna 1943 syntyneet
Elävät henkilöt
Jarkko Nordlund

Jarkko Nordlund (s. 1974) on suomalainen yritysjohtaja, joka toimi mediayhtiö MTV Oy:n toimitusjohtajana 2016–2019. Nordlund siirtyi MTV:n toimitusjohtajan tehtävään levy-yhtiö Universal Musicin toimitusjohtajan tehtävästä. Hän jätti toimitusjohtajan tehtävän joulukuussa 2019 Telian ostettua yrityksen. Nordlund toimii nykyisin usean kotimaisen ja kansainvälisen yhtiön advisorina sekä hallituksen jäsenenä. 

Koulutukseltaan Nordlund on kauppatieteiden maisteri. Aikaisemmin Nordlund on toiminut johtajana useissa kotimaisissa mediayhtiöissä, muun muassa Universal Music, Viasat, Canal+, Canal Digital.

Lähteet 

Suomalaiset yritysjohtajat
Suomalaiset televisioalan henkilöt
Vuonna 1974 syntyneet
MTV
Elävät henkilöt
Robert Stevenson

Robert Stevenson -nimisiä henkilöitä ovat:

 Robert Stevenson (1772–1850), skotlantilainen insinööri ja majakoiden suunnittelija
 Robert Stevenson (1905–1986), englantilainen elokuvaohjaaja
 Robert Louis Stevenson (1850–1894), skotlantilainen kirjailija ja runoilija
Lossiemouth

Lossiemouth () on kaupunki Skotlannissa, jonkin verran pohjoiseen Elginistä. Ilmavoimien tukikohta RAF Lossiemouth sijaitsee kaupungin lähellä. Tukikohtaa aiotaan laajentaa lähivuosina uutta Eurofighter Typhoon -lentuetta ja Poseidon-vakoilukoneita varten, minkä vuoksi myös kaupungin odotetaan jatkavan kasvuaan.

Kaupungin tunnetuin asukas on Yhdistyneen kuningaskunnan pääministerinä kahdesti toiminut työväenpuolueen poliitikko Ramsay MacDonald. Hän rakennutti kaupunkiin äidilleen talon, joka on edelleen olemassa ja aika ajoin avoinna yleisölle.

Lossiemouthia palveli vuoteen 1964 saakka rautatieasema, joka suljettiin Beechingin leikkauksissa.

Lähteet

Aiheesta muualla 

Moray
Asutut paikat Skotlannissa
Now United

Now United on globaali popyhtye, jonka muodostaa 18 laulajaa ja tanssijaa 18 eri maasta. Yhtyeen loi brittiläinen televisio- ja levytuottaja Simon Fuller. Yhtyeessä on mukana suomalainen Joalin Loukamaa, joka toimii ryhmässä laulajana sekä tanssijana.

Now Unitedin tavoitteena on olla yhtä fanien kanssa täysin uudella tavalla. Faneille tarjotaan mahdollisuus seurata yhtyeen musiikkia ja sen jäsenten elämää hetki hetkeltä sosiaalisen median avulla.

Historia

2017 
Vuoden 2016 aikana Spice Girls -manageri Simon Fuller alkoi etsiä uusia laulajia uutta eri maista tulevista laulajista ja tanssijoista koostuvaa yhtyettään varten. Yhtyeeseen valittiin neljätoista nuorta, jotka kaikki edustivat eri kansallisuutta. Valinnat tehtiin erilaisten sosiaalisten medioiden välityksellä kuten Facebookin, Instagramin ja YouTuben.

Julkaisut

Singlet 
 Summer in the City (2017)
 All Day (2018)
 What Are We Waiting For (2018)
 One World (RedOne feat. Adelina & Now United) (2018)
 Who Would Think That Love (2018)
How We Do It (feat. Badshah) (2018)
Beautiful Life (2019)
Afraid of Letting Go (2019)
Sundin Ang Puso (2019)
Paraná (2019)
Sunday Morning (2019)
Crazy Stupid Silly Love (2019)
Like That (2019)
You Give Me Something (2019)
Legends (2019)
Na Na Na (2019)
Let Me Be the One (2019)
Live This Moment (2020)
Come Together (2020)
Wake Up (2020)
Hoops (2020)
By My Side (2020)
Better (2020)
Dana Dana (2020)
Let the Music Move You (2020)
Stand Together (2020)
Show You How to Love (2020)
Nobody Fools Me Twice (2020)
Feel It Now (2020)
The Weekend's Here (2020)
Somebody (2020)
Paradise (2020)
Chained Up (2020)
Habibi (2020)
Golden (2020)
One Love (feat. R3hab) (2020)
Pas Le Choix (Manal Mix) (2020)
Hewale (2020)
How Far We've Come (2021)
Lean On Me (2021)
All Around The World (2021)
Turn It Up (2021)
Fiesta (2021)
Baila (2021)
Nobody Like Us (2021)
NU Party (2021)
Wave Your Flag (2021)
When You Love Somebody (2021)
Dance Like That (2021)
Momento (2021)
Ikou (2021)
I Got You (2021)
Anything For You (2021)
Future Me (2021)
Badna Nehlam (2021)
Jump (R3hab) (feat. Alta B) (2021)
Heartbreak On The Dancefloor (2022)
It's Your Birthday (2022)

Lähteet 

Popyhtyeet
Haapamäen kyllästämö

Haapamäen kyllästämö (, km 304+940) on rautatieliikennepaikka Suomen rataverkkoon kuuluvalla rataosuudella . Kyseessä on linjavaihde, jolta erkanee raide NRC Group Finland Oy:n kyllästämölle, joka on aloittanut toimintansa vuonna 1956 VR:n kyllästämönä. Kyllästämölle on liikennöity vaihtotyönä läheiseltä Haapamäen asemalta.

Kyllästämön linjavaihde lakkautettiin rautatieliikennepaikkana 13.10.2021. Erkanemisvaihde poistettiin 10.10.2021.

Lähteet 

Keuruun rautatieliikennepaikat
The Partridge Family

The Partridge Family on yhdysvaltalainen televisiosarja, jota tuotettiin neljä tuotantokautta ja 96 jaksoa vuosina 1970–1974. Musikaalisesta perheestä kertovasta tilannekomediasta tuli Yhdysvalloissa hyvin suosittu. Tunnetuin sarjan pinnalle nostama esiintyjä oli perheen esikoispoikaa näytellyt David Cassidy, josta tuli yksi 1970-luvun suurimmista teinitähdistä. 

Sarjaa ei ole esitetty Suomessa.

Historiaa
The Partridge Family -sarja luotiin 1960-luvun lopun The Monkees -sarjan menestyksen innoittamana. Molemmissa ideana oli fiktiivinen popyhtye ja sen kommellukset. Partridgen perhe koostuu yksinhuoltajaäidistä (Shirley Jones) ja hänen viidestä lapsestaan, jotka haluavat musiikkibisnekseen.

Monet sarjaa varten sävelletyistä ja siinä esitetyistä lauluista nousivat myös äänilevyjen myyntitilastojen kärkeen. Niistä koostettiin toistakymmentä erilaista kokoelma-albumia. Ensimmäinen sarjasta noussut hitti oli ”I Think I Love You”, jota seurasivat ”Doesn't Somebody Want to Be Wanted,” (1971), ”I'll Meet You Halfway” (1971), ”I Woke Up in Love This Morning” (1971) ja ”Breaking Up Is Hard to Do” (1972). Myöhemmät singlet eivät enää yltäneet 30 myydyimmän joukkoon.

Musiikkiraidoilla soittaa Los Angelesin niin sanotun ”Wrecking Crew’n” tunnetuimpia studiomuusikoita, kuten multi-instrumentalisti Larry Knechtel, basisti Joe Osborn ja rumpali Hal Blaine.

Perhesarjan myötä markkinoille tuotiin myös suuri määrä oheistuotteita, kuten lautapelejä, paperinukkeja, värityskirjoja, lelusoittimia ja lastenvaatteita. Niiden tuloista eivät niukkaa palkkaa nauttineet nuoret näyttelijät päässeet nauttimaan, ennen kuin David Cassidyn lakimiehet löysivät hänen sopimuksestaan porsaanreiän: se oli solmittu Cassidyn ollessa alaikäinen, ja oli siksi pätemätön.

Lähteet

Aiheesta muualla

1970-luvun televisiosarjat
Yhdysvaltalaiset televisiosarjat
Yhdysvaltalaiset popyhtyeet
Flannan Isles Lighthouse

Flannan Isles Lighthouse on majakka lähellä Flannan Islesin saariryhmään Skotlannissa kuuluvan Eilean Mòrin korkeinta pistettä. Se tunnetaan parhaiten työntekijöidensä selvittämättömästä katoamisesta vuonna 1900.

Majakka automatisoitiin 28. syyskuuta 1971.

Katoamiset 
Höyrylaiva Archtorin miehistö huomasi 15. joulukuuta 1900, että majakan valoa ei oltu sytytetty. Se oli ensimmäinen tapauksesta ilmoittanut alus. Hesperus-laiva saapui saarelle 26. joulukuuta, jolloin majakanvartijat James Ducat, Thomas Marshall ja Donald McArthur todettiin kadonneiksi. Majakan lipputangossa ei ollut lippua, eikä kukaan tullut ottamaan vieraita vastaan useista torvensoitoista huolimatta. Majakan ulko-ovi oli suljettu, mutta keittiön ovi oli auki. Miehistö sytytti valon ja kiersi saaren päästä päähän, mutta mitään vakuuttavaa selitystä ei keksitty.

Majakkalaitoksen johtaja Robert Muirhead saapui tekemään tarkastusta saarelle 29. joulukuuta. Hänen raporttinsa mukaan myrsky oli aiheuttanut vakavia vahinkoja 14. joulukuuta. Kiinnitysköysiä löydettiin parikymmentä metriä merenpinnan tasoa korkeammalta. Hän päätteli miesten lähteneen viemään köysilaatikkoa suojaan, mutta ennätyskorkea aalto huuhtoi heidät mereen.

Vaihtoehtoisteoriat ovat esittäneet avaruusolentoja, merenneitoja tai merihirviöitä syyllisiksi katoamiseen.

Lähteet 

Katoamistapaukset Yhdistyneessä kuningaskunnassa
Yhdistyneen kuningaskunnan majakat
Ulko-Hebridien rakennukset ja rakennelmat
Yhdistyneen kuningaskunnan suojellut rakennukset